text: Er ligeglade med forbud mod fyrværkeri
  23 december 2014 kl. 06.48
  En del har ikke hørt om de nye regler om affyring af fyrværkeri. Eller også er de ligeglade. I hvert tilfælde modtager politiet dagligt henvendelser af fyrværkeri. Bl.a. i Vejle var der mange brag i løbet af mandag aften.
  - Vi får løbende henvendelser om fyrværkeri, men har ikke aktuelt sager om det, siger vagtchef Ole Aamann, Syd- og Sønderjyllands Politi, til TV SYD.
  Hans kollega hos Sydøstjyllands Politi, Lars Grønlund, bekræfter, at der løbende kommer henvendelser.
  - Men min egen fornemmelse er nu, at det ikke er så slemt som tidligere.
  Fra i år er det kun tilladt at fyre nytårskrudt af i seks dage! Fra 27. december (tredje juledag) og til og med 1. januar. Resten af året er det forbudt at affyre raketter og tænde batterier - med mindre man er professionel fyrværker, oplyser
  Sikkerhedsstyrelsen, som har hovedkvarter i Esbjerg.
  - Den nye fyrværkerilov betyder, at danskerne fra i år må anvende fyrværkeri i seks dage omkring nytår. Den kortere periode vil have positiv betydning for de mennesker og dyr, der er generet af fyrværkeriet, siger Mette Cramon, kommunikationschef i Sikkerhedsstyrelsen, der er myndighed på fyrværkeriområdet.
  Men det er altså et forbud, som bliver overtrådt.
  Fra i år er perioden for salg af fyrværkeri også indskrænket. Det var først lovligt at sælge fyrværkeri fra sidste mandag. Men allerede i weekenden før kunne man flere steder høre voldsomme brag.
  - Vi ved ikke, om det er lovligt eller ulovligt fyrværkeri, der fyres af, siger vagtcheferne. Eller om det er noget, folk har haft til overs fra sidste år.
  De fem fyrværkeriråd:
  Brug altid beskyttelsesbrillerBrug kun godkendt og aldrig hjemmelavet eller ulovligt fyrværkeriHold aldrig tændt fyrværkeri i håndenHold sikkerhedsafstanden og læn dig ikke ind over fyrværkerietGå aldrig tilbage til en fuserFyrværkeriregler:Køb af fyrværkeri: Fra den 15. til og med den 31. decemberAnvendelse af fyrværkeri: Fra den 27. december til og med den 1. januarFå mere at vide: Sikkerhedsstyrelsens hjemmeside: Sik.dk
  Fyrværkeriloven
  Ændring af fyrværkeriloven
  